TOA คว้า 3 รางวัลงาน SET Awards 2020
TOA คว้า 3 รางวัลงาน SET Awards 2020
16 ธ.ค. 2563

นายจตุภัทร์ ตั้งคารวคุณ ประธานเจ้าหน้าที่บริหาร บริษัท ทีโอเอ เพ้นท์ (ประเทศไทย) จำกัด (มหาชน) หรือ TOA คว้า 3 รางวัล ในงาน SET Awards 2020 ได้แก่ รางวัลบริษัทจดทะเบียนด้านผลการดำเนินงานดีเด่น (Outstanding Company Performance Awards) จากการดำเนินธุรกิจที่โดดเด่น และมีการกำกับดูแลกิจการที่ดี, รางวัลผู้บริหารระดับสูงดีเด่น (Outstanding CEO Awards) ซึ่งมอบให้แก่ผู้บริหารสูงสุดที่มีความเป็นผู้นำดีเด่นที่นำพาองค์กรสู่ความสำเร็จ ประเภทมูลค่าหลักทรัพย์ตามราคาตลาด 30,000 – 100,000 ล้านบาท และรางวัลหุ้นยั่งยืน ประจำปี 2563 (Thailand Sustainability Investment: THSI)
โดยมี ดร.ภากร ปีตธวัชชัย กรรมการและผู้จัดการตลาดหลักทรัพย์แห่งประเทศไทย และนายสันติ วิริยะรังสฤษฎ์ ประธานบรรณาธิการ วารสารการเงินธนาคาร ผู้ร่วมก่อตั้งรางวัล SET Awards เป็นผู้มอบรางวัล ณ อาคารตลาดหลักทรัพย์แห่งประเทศไทย